《与张枢密话旧作》
宋代·薛扬祖

羸躯苦善病，日与药裹亲。
藉彼参苓功，扶此忧患身。
思君苦饥渴，相怜同病人。
余身本蒲柳，宁竢秋风晨。
君诚松柏姿，何患不长春。
容面一若丹，鬓发一若银。
来日安可期，往事曷足陈。
不能罄君罍，奚以浣我尘。
吹笙将鼓瑟，惭余非嘉宾。

作者简介：薛扬祖（一一四七～一二一九），字元振，庆元（今浙江宁波）人。孝宗淳熙间辟淮东帅司书写机宜文字。调处州司户参军。宁宗庆元元年（一一九五），知义乌县（清嘉庆《义乌县志》卷八）。嘉定二年（一二○九），权知漳州（《宋会要辑稿》刑法二之一三六）。召为大理丞，迁刑部郎中。寻以疾奉祠。十二年卒，年七十三。有《闽志编》三卷，已佚。事见《絜斋集》卷一八《刑部郎中薛公墓志铭》。今录诗三首。